Tervetuloa ohjelman pariin.
Tommy ja Karen ovat kuvanneet tämän kymmenosaisen sarjan -
kauniilla saarella Ruotsissa.
Tänään Tommy opettaa kirjastaan "Usko menetelmänä".
Tänään aiheena on kaikkien aikain suurin rakkaustarina.
Karen esittelee helmiä uudesta kirjastaan.
Tänään hän pohtii, voiko kriisistä seurata mitään hyvää.
Jokaisen osan lopussa Tommyllä on sana sinulle.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen pastori Tommy, Tommy Lilja Ministriesin perustaja ja johtaja.
Olen iloinen saadessani luoda ohjelmasarjan, -
jossa vaimoni Karen ja minä opetamme aiheista, -
joiden uskomme auttavan sinua arjessa.
Tahdomme sinun tietävän, että missä oletkin ja mitä teetkin, -
olet meille aarre. Rakastamme sinua.
Olemme sitoutuneet auttamaan sinua ja Kristus-ruumista -
kasvamaan kaikkialla maailmassa ja Jeesuksessa.
Tänään puhun siitä, miten elää yliluonnollisella tasolla.
Myöhemmin tapaatte vaimoni.
Hänellä on sinulle erityistä asiaa.
Ohjelman lopussa kerron salaisuuksia näkymättömästä ulottuvuudesta.
Aloitetaan.
Tiesitkö, että voit elää yliluonnollisella tasolla?
Siitä aion puhua tänään.
Aloitan kertomalla, mitä minulle kerran tapahtui.
Yhtenä iltana palasin hotellihuoneeseeni musertuneena.
Minulla oli ollut kiertueen kokous Kathmandussa Nepalissa.
Tapahtumat vain pyörivät mielessäni.
Näin koko ajan erään tytön kyyneleet. Tyttö ei ollut parantunut.
Hän oli äitinsä kanssa taivaltanut kokoukseen kahden päivän matkan.
Tytön nimi oli Sarah. Hän oli 12-vuotias.
Hänen silmänsä olivat viattomat ja kauniit.
Hän katsoi minuun anovasti.
Sarah oli rampa vyötäröstä alaspäin.
Kun rukoilin hänen puolestaan, ei tapahtunut mitään.
Rukoilin yhä uudelleen. Otin häntä kädestä ja yritin nostaa pystyyn, -
mutta jalan lihakset eivät totelleet.
Silloin hän alkoi itkeä ja minä aloin panikoida, -
että mitä olin mennyt tekemään.
Perhe oli käyttänyt rahansa matkaan, koska olin luvannut paranemisia.
Minulla oli tosi kurja ja syyllinen olo.
Ja nyt olin hotellihuoneessani yksin.
En saanut tyttöä mielestäni.
Rukoilin entistä epätoivoisemmin.
En ole varma, kauanko sitä kesti, mutta lopuksi voitelu alkoi virrata, -
vaikka olin valtavan väsynyt, pettynyt ja nälkäinen.
Voitelu vain virtasi virtaamistaan.
Sitten Pyhä Henki sanoi: -
"Sen kaltaiset henkivallat pystyy sitomaan vain Jeesuksen verellä."
Seuraavana päivänä väki oli lähes kaksinkertaistunut.
Hindufanaatikot ja noidat olivat käyneet kiroamassa kokouskentän.
Sinä iltapäivänä siellä riehui sota. Jeesus käski minun panna hanttiin.
Tunsin heti, kun nousin lavalle, -
että jotain oli tapahtumaisillaan.
Väestä suurin osa oli hinduja.
Suurin osa ei ollut ikinä kuullut Jeesuksesta, -
mutta he tekivät niin kuin pyysin.
Kun käskin heidän nostaa kätensä ja toistaa perässäni, kaikki tekivät niin.
He tunnustivat yhteen ääneen, -
että Jeesus on heidän Herransa ja Vapahtajansa -
ja että Jeesuksen veri vapautti heidät. Sitä, mitä sen jälkeen tapahtui, -
ei uskoisi, ellei olisi itse nähnyt tai kokenut.
En pysty selittämään sitä. Se oli vain niin uskomattoman yliluonnollista.
Kun vetosin Jeesuksen vereen, -
Hänen voimansa tuli niin painavalla tavalla, -
että sadat hindut kaatuivat maahan ja alkoivat manifestoida.
Siellä oli kaaos, eikä saarnani ollut edes alkanut vielä.
Kesti kauan, ennen kuin järjestys palasi -
ja kaikki saatiin vapautumistelttaan.
Saarnan lopussa pastori tarttui minua käsivarresta -
ja huusi: "Katso, eilinen tyttö!"
Muistan vieläkin, kuinka hämmästynyt olin, -
kun näin nuoren halvaantuneen Sarahin kävelemässä kohti minua.
Äiti itki. Sarah itki. Minä pompin ilosta.
Jeesuksen veri armahti, vapautti ja paransi Sarahin.
Kerroin tämän, sillä se, mitä Pyhä Henki sanoi hotellihuoneessa, -
ei ollut mitään, mitä voi kuulla fyysisillä korvilla.
Se oli kommunikointia toisella tasolla.
Se kaikki tapahtui hengellisessä ulottuvuudessa.
Se oli hengellinen ääni, jonka voi kuulla hengellisillä korvilla.
Tiesin sillä hetkellä, kun Pyhä Henki puhui Jeesuksen verestä, -
että jotain oli tapahtumaisillaan.
Kun Hän puhui, otin samassa vastaan.
Läpimurto ja tytön paraneminen ei tapahtunut seuraavana päivänä.
Se tapahtui edellisenä iltana, kun olin rukoillut tunnin.
Silloin ihme tapahtui hengessä.
Uskon täysin, että Pyhä Henki -
tahtoo sinun pääsevän sille tasolle, -
elämän yliluonnolliselle tasolle.
Opetuksen jälkimmäinen osa hetken kuluttua.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Tommy jatkaa opetusta kirjastaan "Usko menetelmänä."
Hei taas. Puhumme yliluonnollisella tasolla elämisestä.
Uskova usko kehittyy, kun Jeesus puhuu hengellesi -
ja kuulet sen hengessäsi.
Uskovana olet henki, jolla on sielu ja joka elää ruumiissa.
Nämä kolme yhdessä muodostavat ihmisen.
On hyvin tärkeää tietää, että sisäinen ihmisesi, henki sinussa, -
on palautettu Jumalan kuvan kaltaiseksi.
Juuri se osa sinusta on syntynyt uudesti.
Ja juuri hengessäsi -
sinun henkesi ja Pyhä Henki keskustelevat.
Jumala itse asiassa antoi meille kyvyn -
havaita hengellisen yhtä selvästi kuin luonnollisen. Minäpä selitän.
Olet aistiesi kautta kosketuksissa jatkuvasti luonnolliseen maailmaan.
Jos aistisi olisivat turrat, et tietäisi siitä mitään.
Ellei näe, kuule, tunne, haista tai maista maailmaa, -
ihminen voi elää mutta ei voi tietää ympäröivästä maailmasta mitään.
Jumala antoi luonnolliset aistit, -
jotta voi havaita luonnollisen ulottuvuuden.
Mitä fyysiset aistit ovat luonnollisessa maailmassa, -
samaa hengelliset aistit ovat näkymättömässä maailmassa.
Hengelliseen ulottuvuuteen ollaan kosketuksissa -
hengen, hengellisten aistien kautta. Aadam oli tässä ainutlaatuinen.
Hän havaitsi täydellisesti molemmat ulottuvuudet.
Mutta kun ihmisen piti synnin takia lähteä Eedenin puutarhasta, -
Jumala sammutti hengelliset aistimme -
ja siten kykymme ymmärtää ympäröivää hengellistä ulottuvuutta.
Siksi kaikilla, uskovilla ja ei-uskovilla, -
on yliluonnollisuuden taju.
Ihminen vaistoaa, että maailmassa on muutakin kuin se, minkä voi nähdä.
Ja siksi myös maailman kaikissa kulttuureissa -
on ollut noitia tai noitatohtoreita.
Ihan sama, onko se syvällä Afrikassa -
tai Manhattanin pilvenpiirtäjässä.
Yhdellä paikkakunnalla hän voi pitää solmiota, -
toisella apinanhampaita, mutta hänellä on sama tehtävä, -
muodostaa yhteys näkymättömään maailmaan.
Kaikki noitien avaamat portit ovat kiellettyjä ja vaarallisia.
Mitä ikinä ne lupaavatkin tai mitä ikinä tapahtuu, -
se on loppukädessä noituutta, -
ja ennemmin tai myöhemmin se johtaa ikuiseen tuhoon.
Jumala on antanut laillisen keinon kommunikoida Hänen kanssaan.
Se tapahtuu uskossa Jeesukseen Pyhän Hengen kautta.
Pyhä Henki on silta Jumalan luo.
Siksi täytyy syntyä uudesti ja ottaa Pyhän Hengen kaste, -
jotta tämä portti avautuu ja aktivoituu.
Sen jälkeen Jumalan Henki asuu sinussa -
ja Hänestä tulee aistisi ja oppaasi näkymättömään maailmaan.
Siksi Jeesus kielsi opetuslapsia tekemästä mitään, -
vaan Hän kehotti odottamaan Jerusalemissa Pyhää Henkeä.
Kun apostolit olivat saaneet Pyhän Hengen kasteen, -
Jeesus pystyi aloittamaan kommunikoinnin heidän kanssaan -
hengeltä hengelle.
Muistatko, kun kerroin, kuinka olin epätoivon valtaama, -
kun Sarah ei parantunutkaan?
Juoksin hotelli huoneeseeni ja aloin rukoilla kielillä.
Todellisuudessa Pyhä Henki otti ohjat.
Hän auttoi vaimentamaan luonnollisen maailman melun -
voidakseen tuoda vastauksen: -
"Sen kaltaiset henkivallat voi sitoa vain Jeesuksen veren kautta."
Vastaukseni ongelmaani ja epätoivooni -
löytyi vain Jumalasta. Pyhä Henki paljasti sen minulle.
Tätä yliluonnollista tasoa Jeesus tarjoaa sinullekin.
Jumala haastaa sinua elämään uudella tasolla.
Ikään kuin Hän sanoisi: "Nouse tänne. Olen avannut sinulle oven -
uudelle yliluonnolliselle tasolle."
"Se, miten olet elänyt ja missä kaikki tulee vain siitä, -
minkä voit ymmärtää fyysisillä aisteilla, on ohi."
"Tahdon opettaa sinulle, miten toimia luonnollisessa -
yliluonnolliselta tasolta.
ANNA JEESUKSEN RAKKAUTTA MAAILMALLE -
TOMMY LILJA MINISTRIESIN KANSSA.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
EN IKINÄ PYSÄHDY
PUHUMME JEESUKSESTA
JEESUKSESTA
JEESUKSESTA, PUHUMME JEESUKSESTA
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Seuraavaksi "Hetki Karenin kanssa". Vuosien kokemus terapeuttina -
on opettanut Karenille, miten tärkeää on sisäinen eheytyminen.
Mutta kuka Karen on?
Hän on syntynyt 1970-luvun alussa. Hän toimi aluksi kampaamoyrittäjänä.
Sitten hän opiskeli terapeutiksi.
Elämässä on ollut ylä- ja alamäkiä. Hänen on täytynyt taistella eteenpäin.
Karen oli leskenä pitkään. Hän luuli jo jäävänsä yksin.
Sitten Jumala tutustutti hänet Tommyyn, joka myös oli leski.
Nykyään he ovat naimisissa. Heillä on neljä aikuista lasta.
He elävät Etelä-Ruotsin rannikolla.
Heidän elämänsä päätavoite on viedä Jeesuksen rakkautta maailmalle.
Hei! Olen Karen.
Haluaisin jakaa asioita, joita olen oppinut ammattiterapeuttina.
Me kaikki olemme läpikäyneet kriisejä -
jossain elämämme vaiheessa.
Voiko kriisistä syntyä mitään hyvää? Voi toki.
Siitä me puhumme tänään.
Kriisit ovat vaikeita ja tuskallisia, mutta kun kriisistä selviää, -
ihminen on muuttunut, tavallisesti parempaan suuntaan.
Se on kriisin voima.
Juuri siellä myrskyn silmässä -
kriisin keskellä voi tuntea uskomatonta kipua ja surua, -
mutta samaan aikaan ihminen muuttuu -
jostain vanhasta johonkin uuteen.
Ennen kuin voi herätä henkiin, pitää kuolla.
Kun kriisi on ohi, ihmisellä on usein suurempi sydän -
ja hän ymmärtää paremmin niin itseä kuin muitakin.
Monet asiat selkiytyvät, ja ihmisestä tulee nöyrempi.
Kivun kokeminen voi opettaa ymmärtämään muidenkin kipua.
Ihminen osaa rohkaista muita aiempaa paremmin, -
sillä hän pystyy näkemään maailmaa heidänkin näkövinkkelistään.
Olipa elämä miten kivuliasta tai epäoikeudenmukaista tahansa, -
kriisistä voi aina tulla jotakin hyvää.
Traumaattiset tapahtumat vaikuttavat ihmisiin eri tavoin.
Se johtuu siitä, että kaikilla on erilaiset haavat ja kokemukset.
Sen vuoksi itseään ei ikinä pitäisi verrata muihin.
Vain sinä voit olla sinä.
Tärkeää on olla oma itsensä -
ja kuunnella omia tunteitaan ja reaktioitaan.
Sinulla on oikeus tuntea kipua.
Kipu on luonnollista. Se on osa elämää.
Anna itsesi tuntea kipua ja surua eri tilanteissa.
Voit tuntea kiitollisuutta siitä, mitä sinulla on, -
mutta silti antaa surun tulla, kun jokin tekee surulliseksi.
Anna itsesi tuntea kipua ja surua eri tilanteissa.
Voit tuntea kiitollisuutta siitä, mitä sinulla on, -
mutta silti antaa surun tulla, kun jokin tekee surulliseksi.
Yksi psyykkisen kriisin lähde ovat harhakäsitykset.
Terapiassa onkin huomattu, -
että harhakäsitykset voivat aiheuttaa tarpeetonta ahdistusta.
Ihmisillä on usein ajatuksia siitä, miltä heidän tulevaisuutensa näyttää.
Esimerkiksi: "Sitten kun olen 27, olen naimisissa ja minulla on lapsia."
Jos niin ei käykään, sillä kaikki ei ole meidän päätettävissämme, -
ihminen saattaa tuntea itsensä epäonnistuneeksi siitä syystä, -
etteivät tietyt asiat toteutuneet tiettyyn ikään mennessä.
Hän kokee, että kaikki muut ovat onnistuneet paitsi hän.
Mutta asiat eivät aina mene, niin kuin me suunnittelemme.
Elämä on elämää. Tielle voi tulla esteitä, -
tai voi joutua odottamaan pidempään kuin ajatteli.
Yritä olla joustava äläkä ole liian ankara itsellesi.
Pysy aktiivisena, työskentele tavoitteesi eteen -
äläkä lakkaa hahmottelemasta tulevaisuuttasi.
Muista. Aika ei paranna kaikkia haavoja, -
toisin kuin sanotaan.
Aika vain säilöö haavat.
Haavat parantaa prosessointi.
Käsittele ongelmaa ja tunteita.
Se auttaa pääsemään eteenpäin kohti vahvempaa mielenterveyttä.
Olet sen arvoinen, ja matkasi alkaa nyt.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Hei taas. Toivottavasti teistä on antoisaa seurata ohjelmaamme.
Nyt vaihdan aihetta ja puhun näkymättömästä ulottuvuudesta.
Aiheeni on "armo uskon kautta".
Tärkeimpiä asioita ymmärtää vaelluksessa Herran kanssa -
ja mielestäni pääasiallisin taistelu uskovan elämässä -
on uskon taistelu.
Miksi? Koska Jumala on päättänyt, ettei Hänen luokseen ole muuta tietä.
Saatana yrittää tuhota uskosi -
ja saada sinut lisäämään uskoon suorituksia ja lihan tekoja.
Mutta jos teet niin, usko lakkaa toimimasta.
Se on hyvin yksinkertaista. Tarvitaan uskoa ja vain uskoa.
Sanon jälleen kerran, mitä Jeesus sanoi: "Usko ainoastaan."
Haluatko kuulla, mikä on nopein tapa sulkea taivas?
Heti kun siirryt pois armosta uskon kautta -
ja yrität omilla teoillasi kelvata Jumalalle, -
tiesi Hänen tykönsä on katkaistu.
Tiedän, että siihen erehtyy helposti -
sillä evankeliumi armosta uskon kautta voi olla hämmentävä.
Uskovan ihmisen ei tietenkään tule tehdä syntiä.
Miten voi edelleen elää synnissä, jos on kuollut synnille?
Mutta toisaalta kuka voi päivääkään elää tekemättä syntiä?
Kuka pystyy päivääkään elämään synnittömästi tai virheettömästi -
tai olemaan ilman yhtäkään väärää ajatusta?
Tiedän, etten minä ainakaan. Mutta kun mokaan, tarjolla on armo.
Sen elämän, mitä en pysty elämään, Jeesus eli sijastani.
Hän vaihtoi paikkaa minun kanssani ristillä.
Niinpä kun minä mokaan, Jeesusta on jo rangaistu rikkomusteni tähden.
Se on armoa. Armo aktivoituu, kun siihen uskoo, -
uskoo ainoastaan.
Jos ajattelee, että täytyy pitää yhdenkin käskyn laissa -
pelastuakseen ja saadakseen armon, silloin täytyy pitää kaikki käskyt.
Niin Jumala on päättänyt.
Ei siis voi uskoa sekä armoon uskon kautta -
ja noudattaa lakia. Se on joko―tai.
Joko luotat siihen, että tie Jumalan luo avautuu noudattamalla lakia, -
mikä ei johda mihinkään, -
tai luotat Jeesuksen täydelliseen ja täytettyyn ristintyöhön, -
joka avaa sinulle tien Jumalan luo.
Se, mitä Jeesus teki ristillä edestäsi, oli armoa.
Voit ottaa sen vastaan uskon kautta.
Joten usko ainoastaan.
Kun tosissani löysin armon uskon kautta, -
olin ollut uskossa ja toiminut pastorina jo monta vuotta.
Halusin innokkaasti tehdä enemmän Jeesukselle.
Halusin, että voima työssäni kasvaa.
Niinpä pohdin, mitä voisin muuttaa elämässäni.
Voisinko rukoilla tai paastota enemmän?
Voisinko vielä kieltää itseltäni jotain?
Oliko elämässäni jotain väärää, joka pitäisi korjata?
Pitäisikö olla vielä kurinalaisempi?
Niin paljon kysymyksiä, -
joiden perustana on suorittaminen ja lihan teot.
Mutta Pyhä Henki sanoi: -
"Tommy, etkö vieläkään ymmärrä? Kaikki on armoa."
Tietenkään ei ole väärin paastota tai viettää pyhää elämää.
Kaikin mokomin. Mutta älä tee sitä saadaksesi voimaa.
Älä tee sitä kasvattaaksesi voitelua.
Asia menee juuri päinvastoin.
Kun saat armon uskon kautta, -
voima ja voitelu, jotka tulevat Jumalalta, tuottavat pyhää elämää.
Olin niin juuttunut lakihenkisyyteen ja lihan tekoihin, -
että minulta kesti kauan omaksua armo uskon kautta.
Olin epäonnistunut monta kertaa ja langennut kiusaukseen, -
vaikka pyrin jatkuvasti itseäni kurittamalla pääsemään kiusauksesta.
Kun tajusin, etteivät ne asiat tuota minulle vahinkoa, -
sillä Jeesuksen veri peitti minut, silloin minä vapauduin.
Kun ymmärsin, että olen pelastunut armosta uskon kautta, -
minussa ei ollut mitään, mikä olisi halunnut tehdä sitä, -
mikä oli aiemmin ollut minulle kiusaus.
Siksi usko armon kautta ei ole ikinä polku syntiin.
Päinvastoin armo uskon kautta on polku pyhitykseen.
Armo uskon kautta on voiman lähde.
Kun siitä kerran astuu sisään, se ei enää johda syntiin -
vaan vapauttaa synnistä.
Aamen. Rukoilen, että tunnet ja koet voiman, -
joka tulee siitä, että ymmärtää armon uskon kautta.
Haluatko tietää näkymättömästä ulottuvuudesta lisää?
Kirjassaan "Näkymätön ulottuvuus" Tommy selittää -
yli 25 vuoden kokemuksellaan, miten hengellinen maailma toimii -
ja miten näkymättömät voimat tulevat maailmaamme -
ja vaikuttavat elämäämme, ajatuksiimme ja tekoihimme.
Tommy kertoo ensikosketuksestaan näkymättömään ulottuvuuteen -
ja oivalluksesta, että ne näkevät meidät, mutta me emme näe niitä.
Hän näyttää myös, miten voit vapauttaa itsesi ja läheisesi -
ja elää voittoisasti.
Tommy tarjoaa kirjaa 15 euron erikoishintaan.
Tilaa verkkosivuilta www.tommylilja.org.
Suomennos: Marianne Tenetz